paragraph_text: Wish You Were Here deveti je studijski album britanskog sastava Pink Floyd, objavljen 12. rujna 1975. Tema albuma je alijenacija, degradacija ljudskih odnosa i kritika poduzeća i države koji tretiraju ljudska bića kao stvari. Neki tekstovi tematiziraju glazbenu branšu i njenu nesposobnost razumijevanja uvjeta glazbenika (npr. ironična pjesma Have A Cigar) kao i čežnja za bivšim članom Sydom Barrettom, kome je album i posvećen, ali glazba je također usmjerena na brutalnost, ludilo i otuđenje u drugom smislu koja su bila popularna u to vrijeme, npr. militarizacija i birokratska paranoja. Roger Waters nastavlja s ovom kritikom i na sljedeća tri albuma (na kojima je glavni i odgovorni tekstopisac, ali i kao solo umjetnik npr. s Amused To Death).